Acțiune a polițiștilor, la Sebeș. 14 șoferi care nu au respectat regulile privind oprirea și staționarea au fost sancționați de polițiștii din Sebeș.
Polițiștii Biroului Rutier Sebeș, împreună cu polițiști de ordine publică și din cadrul Poliției Locale Sebeș, au organizat pe 27 februarie o acțiune, pe raza municipiului.
Acțiunea a vizat impunerea unui climat de disciplină în rândul participanților la trafic și depistarea celor care nu respectă regulile privind oprirea și staționarea.
Potrivit IPJ Alba, în cadrul acțiunii, polițiștii au aplicat 31 de sancțiuni contravenționale.
Dintre acestea, 14 au fost pentru încălcarea normelor legale privind oprirea și staționarea, iar restul pentru alte abateri de la normele legale privind traficul rutier.
De asemenea, polițiștii au reținut două permise de conducere.
Urmăriți Alba24.ro și pe Google News
Dacă ți-a plăcut articolul: